Id-Deċiżjoni tal-Kummissjoni
tas-17 ta’ Lulju 2000
li tagħraf fil-prinċipju t-tkomplija tad-dossier sottomess għal eżaminazzjoni dettaljata bil-intenzjoni tad-dħul possibbli ta’ l-MKH 65 61 (propoxycarbazone-sodju) fl-Anness I tad-Direttiva tal-Kunsill 91/414/KEE li tirigwarda l-kummerċ ta’ prodotti għall-protezzjoni tal-pjanti
(notifikata bin-numru tad-dokument C(2000) 2006)
(2000/463/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tirrigwarda l-kummerċ ta’ prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 2000/10/KE [2], u partikolarment l-Artikolu 6(3) tagħha,
Billi:
(1) Id-Direttiva 91/414/KEE (minn issa ’l quddiem imsejħa "id-Direttiva") tipprovdi għall bini ta’ lista Komunitarja dwar is-sustanzi attivi awtorizzati sabiex jintużaw bħala prodotti għall-protezzjoni tal-pjanti.
(2) Bayer AG issottomettiet dossier dwar is-sustanza attiva MKH 65 61 (propoxycarbazone-sodju) lill-awtoritajiet Ġermaniżi fil-25 ta’ Jannar 2000.
(3) L-awtoritajiet imsemmija għarrfu lill-Kummissjoni bir-riżultati ta’ l-eżaminazzjoni tal-bidu dwar id-dossier sabiex jiġi żgurat illi jipprovdi t-tagħrif kollu preskrit fl-Anness II u, għall-inqas prodott wieħed li fih is-sustanza attiva interessata, fl-Anness III ta’ mad-Direttiva. Sussegwentement, b’mod konformi ma’ l-Artikolu 6(2), l-applikant issottometta d-dossier lill-Kummissjoni u lill-Istati Membri.
(4) Id-dossier dwar il-MKH 65 61 (propoxycarbazone-sodju) kien riferit lill-Kumitat Permanenti dwar is-Saħħa tal-Pjanti fl-10 ta’ Marzu 2000.
(5) L-Artikolu 6(3) tad-Direttiva jirrikjedi konferma uffiċjali fil-livell tal-Komunità illi kull dossier iwettaq il-ħtieġijiet dwar it-tagħrif preskritt fl-Anness II u, għall-inqas prodott wieħed għall-protezzjoni tal-pjanti ikun fih is-sustanza attiva interessata, fl-Anness III ta’ mad-Direttiva.
(6) Din il-konferma hija meħtieġa sabiex tippermetti l-eżaminazzjoni dettaljata tad-dossier u sabiex tippermetti lill-Istati Membri jikkonċedu awtorizzazjoni proviżorja filwaqt li jitħarsu l-kondizzjonijiet preskritti fl-Artikolu 8(1) tad-Direttiva u, partikolarment, il-kondizzjoni li tirrigwarda l-eżaminazzjoni dettaljata tas-sustanza attiva u tal-prodott għall-protezzjoni tal-pjanti fid-dawl tal-ħtiġijiet preskritti mid-Direttiva.
(7) Din id-deċiżjoni ma tippreġudikax li jistgħu jintalbu iktar fatti magħrufa jew tagħrif mingħand l-applikant sabiex jiġu ċċarati ċerti punti fid-dossier. It-talba mill-Istat Membru (li jagħmilha ta’) rapporteur għas-sottomissjoni ta’ iktar fatti magħrufa meħtieġa sabiex jiġi ċċarat id-dossier ma għandhiex taffettwa l-limitu taż-żmien għas-sottomissjoni tar-rapport msemmi fl-inċiż 9.
(8) L-Istati Membri u l-Kummissjoni jaqblu illi l-Ġermanja għandha twettaq l-eżaminazzjoni dettaljata tad-dossier dwar il-MKH 65 61 (propoxycarbazone-sodju).
(9) Il-Ġermanja għandha tirrapporta l-konklużjonijiet ta’ l-eżaminazzjonijiet tagħhom akkumpanjati b’kull rakkommandazzjoni dwar id-dħul jew it-tħollija barra u b’kull kondizzjoni li għandha x’taqsa magħhom malajr kemm jista’ jkun u l-iktar tard f’perjodu taż-żmien ta’ sena mid-data tal-pubblikazzjoni ta’ din id-deċiżjoni.
(10) Il-miżuri pprovduti f’din id-Deċiżjoni jikkonformaw ma’ l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
Id-dokument li ġej jissodisfa fil-prinċipju l-ħtiġijiet dwar it-tagħrif preskritti fl-Anness II u, li għall-inqas prodott wieħed għall-protezzjoni tal-pjanti li jkun fih is-sustanza attiva interessata, fl-Anness III tad-Direttiva filwaqt li jitqiesu l-użi maħsuba:
id-dossier sottomess mill-Bayer AG lill-Kummissjoni u lill-Istati Membri bil-ħsieb li jiddaħħal il-MKH 65 61 (propoxycarbazone- sodju) bħala sustanza attiva fl-Anness I ta’ tad-Direttiva 91/414/KEE u li ġie riferit lill-Kumitat Permanenti dwar is-Saħħa tal-Pjanti fl-10 ta’ Marzu 2000.
Artikolu 2
Dan id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Lulju 2000.